**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА,**

**ОБЛ. ГАБРОВО, ВЗЕТИ НА ЗАСЕДАНИЕ НА 19.12.2019 Г., ПРОТОКОЛ № 2**

**ПО ТОЧКА ШЕСТА**

**Предложение относно определяне такса за „Битови отпадъци“ за 2020 година.**

**Вносител: Кметът на общината**

**Р Е Ш Е Н И Е № 8**

На основание чл. 21, ал. 1, т. 7 от Закон за местното самоуправление и местната администрация, във връзка с чл. 62-71 от Закона за местните данъци и такси и във връзка с чл. 15, ал. 9 от Наредбата за определянето и администрирането на местните такси и цени на услуги на територията на Община Трявна, Общински съвет - Трявна

**Р Е Ш И:**

1. Одобрява План-сметката за необходимите разходи за дейностите по сметосъбиране, сметоизвозване, обезвреждане в депа и поддържане на чистотата на териториите за обществено ползване през 2020 година, съгласно **Приложение № 1.**

2. Приема Основа за определяне такса „Битови отпадъци“ на физически и юридически лица за 2020 година, съгласно **Приложение № 2.**

3. Определя размера на такса „Битови отпадъци“ на юридически и физически лица, упражняващи стопанска дейност и промили за размера на ТБО за жилищни и вилни имоти на граждани и жилищни имоти на фирми за 2020 година, съгласно **Приложение № 3.**

4. Освобождава от подаване на Справка-декларация всички физически лица и юридически лица, извършващи дейност и/или стопанисващи /прилежащи/ стопански обекти на територията на общината, когато не е настъпила промяна в обстоятелствата, вписани в подадената от тях справка-декларация от предходната година. В този случай такса „Битови отпадъци“ се определя на база последната подадена справка-декларация.

5. За имоти, намиращи се извън районите, в които общината е организирала събиране и извозване на битови отпадъци и за всички незастроени дворни места и парцели в населените места се събира такса за ползване на депо за битови отпадъци и за поддържането на чистотата на териториите за обществено ползване.

Прието с поименно гласуване с 14 гласа „за“, 0 „против“, 3 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ инж. СТЕФАН ПЕТРОВ /**